دابا أجي تفهم معايا شنو واقع عند خونا سوينغا نرجعو شويا لور، باش تخدم هاد الستيل ديال الفيديوات، الغرافيك و الفيديو و داكشي ساهل تلقا لي يخدمو معاك و لكن الموشكيل هو الأفكار  العصاره ديال المخ باش تهضم شي موضوع و طلع منو ترتيب مريگل و ممتع، و خاصك واحد العصاره أخری دال المخيخ، باش تطلع لقطات ديال سير هدا هادي هاديك و كان هنا ولا لهيه و شكون گالهاليك هدا علينا، ما علينا  دابا هاد الافكار خونا مصطفی سوينغا العزيز علينا معا النيفو غادي و يطلع، تقاداو ليه و ما بقا عارف كيغايدير و واخا ولاو يعصرو الأمخه و المخيخات ديال الفرقه كامله، مابقاوش يماركيو، و دابا خاصهم شي  مزيان باش يعطيوه الامدادات من خط الوسط و يتكلف بالتسجيل  و قبل ما نسی، معا خونا مصطفی شاف التأهل ديال المغاربه لكوب دي موند، و عجبو داكشي ديال رونار، بغا تا هو يولي مدرب و يوقف و يدير التكتيكات  و هادشي كولو الا گلناه، غير باش نشوفو معا هاد السيليكسيونور ياكما يسيليكسيونينا معاه  